BENEFITY PRE ČLENOV ODBOROV

Poslaním zväzu je chrániť a obhajovať práva a oprávnené záujmy svojich členov a presadzovať ich požiadavky. Keďže výsledky kolektívneho vyjednávania platia pre všetkých zamestnancov bez ohľadu na členstvo v odboroch, snažíme sa našim členom poskytovať výhody, ktoré ostatní zamestnanci nemajú. Napriek tomu, že členstvo v odboroch je v prvom rade o pocite súdržnosti, solidarity a morálnej zodpovednosti voči svojej profesii, je pre nás veľmi dôležité kompenzovať odborárom ich členské príspevky, na základe ktorých môžu odbory pracovať.

Z tohto dôvodu poskytujeme našim členom nasledovné služby:

-    bezplatné právne poradenstvo v pracovnoprávnej oblasti, vrátane bezplatného právneho zastúpenia na súde (členom, ktorých členstvo trvá nepretržite aspoň 5 rokov, poskytuje bezplatné právne poradenstvo aj v občianskoprávnych sporoch). Členovia zväzu si tak prostredníctvom svojich členských príspevkoch platia akési poistenie právnej pomoci, za ktorú by inak zaplatili nemalé finančné prostriedky,

-    pre členov, ktorí sa nezavinene dostali do nepriaznivej finančnej situácie (závažné ochorenie, škody na majetku v dôsledku živelnej udalosti, strata manžela/manželky a pod.) tvorí zväz PODPORNÝ FOND, z ktorého poskytuje nenávratnú finančnú výpomoc na preklenutie nepriaznivej situácie,

-    svojim členom poskytuje zväz cenovo zvýhodnené akreditované PROGRAMY KONTINUÁLNEHO VZDELÁVANIA,

-    členom zväzu poskytujeme BEZÚROČNÉ PÔŽIČKY (mladým členom do 35 rokov majú možnosť požičať si vyššiu sumu)

-    na pracoviskách, kde pôsobia odbory, pravidelne realizujeme KONTROLY BEZPEČNOSTI A OCHRANY ZDRAVIA PRI PRÁCI prostredníctvom zväzových inšpektorov,

-    členovia zväzu sú pravidelne INFORMOVANÍ o aktuálnej situácii v školstve a o novej legislatíve,

-    svojim členom a ich rodinným príslušníkom poskytuje zväz príspevok na REKREÁCIE vo vlastných zariadeniach na Čingove a v Kežmarských Žľaboch,

-    zväz sa podieľa aj na organizovaní exkurzno - vzdelávacích podujatí EXOD ako ďalšej formy vzdelávania a relaxácie pre svojich členov,

-    pre deti členov organizujeme v čase letných prázdnin DETSKÝ TÁBOR, na ktorý poskytujeme finančný príspevok pre každé dieťa,

-    zväz pre svojich členov každoročne organizuje lyžiarske a snowboardové preteky o Pohár predsedu, ako aj iné ŠPORTOVÉ A KULTÚRNE AKCIE.

zdroj: https://www.ozskolstva.sk/sk/Aktuality/udalosti-oznamy/benefity-pre-clenov-odborov.alej